Έπεσαν οι υπογραφές με τον Ντμίτρο Τσιγκρίνσκι. Ο Ουκρανός έβαλε την υπογραφή του στο νέο συμβόλαιο που του προσέφερε η ΑΕΚ και θα φοράει τα κιτρινόμαυρα τουλάχιστον μέχρι το 2020.

Στην ΑΕΚ θα… γεράσει ο Ντμίτρο Τσιγκρίνσκι!



Ο Ουκρανός στόπερ επιβραβεύτηκε με νέο συμβόλαιο για τις εμφανίσεις του με την Ένωση και την Πέμπτη έκλεισε και επίσημα το θέμα της επέκτασης της συνεργασίας των δύο πλευρών.



O 31χρονος στόπερ, που από το μεσημέρι βρισκόταν στα γραφεία της ΠΑΕ μαζί με τον ατζέντη του, θα μείνει στους κιτρινόμαυρους μέχρι και το καλοκαίρι του 2020, ενώ στη συμφωνία υπάρχει και η δυνατότητα επέκτασης του συμβολαίου του για ακόμη ένα χρόνο.











